IVL วิ่ง 5 วันพุ่ง 14% โบรกฯเคาะเป้า 45 บ. รับผลดี Trade war คลี่คลาย-ผลงานปี 63 โตแกร่ง
IVL วิ่ง 5 วันพุ่ง 14% โบรกฯเคาะเป้า 45 บ. รับผลดี Trade war คลี่คลาย-ผลงานปี 63 โตแกร่ง
IVL วิ่ง 5 วันพุ่ง 14% โบรกฯเคาะเป้า 45 บ. รับผลดี Trade war คลี่คลาย-ผลงานปี 63 โตแกร่ง
13 ธ.ค. 2562

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 10.27 น. อยู่ที่ระดับ 36.50 บาท บวก 2.25 บาท หรือ 6.57% สูงสุดที่ระดับ 37 บาท ต่ำสุดที่ระดับ 36 บาท ด้วยมูลค่าการซื้อขาย 981.04 ล้านบาท

โดยราคาหุ้น   IVL ปรับตัวเพิ่มขึ้นมาอย่างต่อเนื่อง 5 วันติด นับตั้งแต่ราคาหุ้นปิดที่ระดับ 32 บาท เมื่อวันที่ 4 ธ.ค.62 คิดเป็นการปรับตัวเพิ่มขึ้น 4.50 บาท หรือคิดเป็น 14%
ด้าน บล.คันทรี่ กรุ๊ป แนะนำ “ซื้อ” หุ้น IVL ราคาเป้าหมาย 40 บาท แม้ผลประกอบการไตรมาส 3/62 จะออกมาไม่ดีเท่าไร อย่างไรก็ตามยังคงมุมมองว่าในระยะกลางถึงยาวผลประกอบการของบริษัทจะได้รับปัจจัยบวกจากกิจการ Huntman ที่โดยคาดว่าจะเพิ่ม EBITDA ให้บริษัทราว 323 ล้านดอลลาร์สหรัฐ (ดำเนินการในปีหน้า)
ขณะที่ บล.กรุงศรี (ประเทศไทย) กำหนดคำแนะนำ “ซื้อ” หุ้น IVL ราคาเป้าหมาย 45 บาท หลังได้รับ Sentiment บวกโดยตรงจากปัญหา Trade war ที่คลี่คลาย ส่วนผลประกอบการคาดหวังผลบวกจากการซื้อ Hunstman จะช่วยหนุนให้กำไรของ IVL สูงขึ้นตั้งแต่ไตรมาส 1/63 (ดีล Hunstman จะเพิ่ม EBITDA ให้ IVL ประมาณ 20% ในปีหน้า)